(Aangestuur vanaf Everest)
1 Die berg wat op ŉ kaart ontdek is
2 Hoe lyk Everest?
3 Hoe en wanneer is Everest gevorm?
4 Opwaarts na die Kruin
5.1 Internasionale bergklimmers
5.2 Suid-Afrikaanse bergklimmers
6 Kommersiële Ekspedisies
9 Bykomende bronne
Die berg wat op ŉ kaart ontdek is[wysig | wysig bron]
Op hierdie wyse is Everest meer as 'n eeu gelede gevind. Voor daardie tyd is die berg slegs van 'n groot afstand gesien, en aangesien dit deur talle ander hoë bergspitse omring word, kon niemand eintlik besef wat die ware hoogte van die berg is nie.
Dit kon slegs bereken word van die gegewens op 'n kaart; en so het dit gekom dat die hoogste berg ter wêreld eintlik agter 'n lessenaar ontdek is. Die landmeter-generaal in daardie stadium was sir Andrew Waugh.
Hy het onmiddellik met Londen in verbinding getree en voorgestel dat die bergspits na sy voorganger, sir George Everest, genoem word. Onder sir George se leiding is 'n opname van die belangrikste pieke in die Himalajas deur 'n reeks waarnemings en metings van verafgeleë Indiese vlaktes en heuwels gedoen.
Hoe lyk Everest?[wysig | wysig bron]
Everest is nie 'n geïsoleerde bergspits wat bo ander bergspitse uittoring nie. Om die waarheid te se, dit lyk eerder asof Everest die hoogste van 'n hele gesin reuse is. Die hoofspits is deel van 'n reusagtige “perdehoef" wat deur drie kolossale pieke, Noeptse (7 700 m), Lhotse (8 545 m, op drie na die hoogste bergspits ter wêreld), en Everest gevorm word.
Hierdie drie reuse staan aan die bopunt van die Khomboe-gletser, waarlangs die eerste mense wat Everest oorwin het, geklim het. Wanneer ons na die illustrasie van hierdie reuse-bergmassa kyk, kan ons maklik verstaan waarom die bergklimmer Mallory, die eerste persoon wat die westekant van Everest gesien het, die Khomboe-gletser en die kranse wat dit omring as “een van die ontsagwekkendste en mees afskrikwekkende tonele wat nog ooit deur 'n mens aanskou is", beskryf het.
Hoe en wanneer is Everest gevorm?[wysig | wysig bron]
Die Himalaja-bergreeks is gevorm in die Tersiêre Periode van die aarde se vorming, in dieselfde tyd as die Alpe, die Andes en ander groot bergreekse. Die “fondament" van die Himalajas is 'n reusagtige boog van baie harde graniet, waarop dik lae afsettingsgesteentes rus. Gedurende die tydperk waarin die Himalaja-gebergte gevorm is, is die aardkors verplooi en het die graniet die afsettingsgesteentes opwaarts gedruk, sodat ŉ enorme piramied gevorm is. Hierdie piramied is met verloop van miljoene jare deur winde en woeste storms verweer om Everest te vorm.
KENNIS, 1980, ISBN 079810824X, volume 2, bl. 268, 269
Ontsluit van "https://af.wikipedia.org/w/index.php?title=Berg_Everest&oldid=2062756"
Die bladsy is laas op 30 Oktober 2019 om 10:10 bygewerk.